জামালপুর পল্লী বিদ্যুৎ সমিতি
জামালপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জামালপুর পল্লী বিদ্যুৎ সমিতি ময়মনসিংহ বিভাগের জামালপুর জেলায় ০৮টি জোনাল অফিস, ০৫টি সাব-জোনাল অফিস, ০১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। জামালপুর পল্লী বিদ্যুৎ সমিতি নিবন্ধিত হয় ২৩ আগস্ট, ১৯৮৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৮৭ সালে।